Наступны дзень — зноў Мінск. На гэты раз пачалі з Траецкага прадмесця, рушылі да Дома Ваньковічаў. Папярэдне мы абгаварылі, што будзем там рабіць. Я шукала свае, у тэму да вызначанай мэты, мясціны, музеі, ціхія і спакойныя, без натоўпу, каб з нашай праграмы была карысць і сэнс. Спытала, ці ёсць у экспазіцыі малюнкі Орды. Мне прапанавалі заняткі — пагружэнне ў шляхецкую культуру ХІХ стагоддзя.